1) Kreekas kui traditsioonilisel maal oli traditsiooniliste meeste kasvatamise internaatkool, kuhu traditsioonilised vanemad panid oma poisid juba enam-vähem titest peale. Minu unenäo sisu oli tegelikult põgenemine mingist koletislikust psühhiaatriahaiglast, kus mind ja üht õnnetut noormeest taheti vegetatiivsesse olekusse "ravida", ja selle põgenemise käigus  liikusin siis läbi ühe selle kooli saali, kus olid sellised natuke üle aasta vanad põngerjad, kes tegid lampjalgsuse vastaseid harjutusi. Järgmiseks sattusin saali, kus olid juba suured poisid. Igaühel oli seal üks naisterahvas, kes tema peale karjus ja tema pihta asju loopis, ja poiss ei tohtinud selle peale ärrituda. Kes endast välja läks, jäi kursust kordama.